Helvella leucopus

Helvella leucopus Helvellaceae familiako onddo espezie bat da.Egosi ondoren jan daiteke (generoko espezie denak egosi behar dira). Kontu handiz garbitu behar da, kapelaren tolesturetan egoten den harea kendu arte. Oina kendu 

Sinonimoak: Helvella monachella, Phallus monachella, Leptopodia monachella.

Deskribapena 
Kapela: Beltza edo arre-beltzaxka, 2 eta 4 cm bitarteko garaierakoa, oinari itsatsitako 3 edo 4 lobuluz osatua, bonete itxuran.

Himenioa: Leuna eta beltza, kapelaren kanpoko azala estaltzen du.

Hanka: Barnehutsa, zuria, leuna, zilindrikoa, oinarrian lodixeagoa, haragi gogor eta zaila.

Haragia: Mehea, elastikoa, zuria, zaila; usain eta zapore gabea.

Etimologia: Helvella hitza latinetik dator, eta lekale, barazkiak, esan nahi du, oro har, belar usaintsua. Monachella epitetoa, Portak onddo honi emandako "monakal" izenetik dator, Lobuluekin osatutako kapelak, zenbait monjek erabiltzen zuten buru-estalki konplexua gogorarazten duelako

Jangarritasuna 
Egosi ondoren jangarria. Biltzean ez ebakitzea eta osorik garbitzea gomendatzen da, horrela barruan harearik ez sartzea lortzen da.

Nahasketa arriskua 
Helvella lacunosa eta Helvella sulcata delakoekin nahas daiteke, baina hauen oina ez da zuria, ez leuna, baizik eta tolestura sakonez zeharkatua.

Sasoia eta lekua 
Udaberrian. Makaldietan, lurzoru hareatsuko ibaien ondoan. Arrunta Burgosen eta Errioxan. Ebro ibaiaren ertzetan eta ibaiadarretan.

Banaketa eremua 
Kanada, Europa, Turkmenistan, Tajikistan.

Erreferentziak

Kanpo estekak 

Helvella